Por estar tan luent Sola y Vizcaya d'o centro d'as tierras de luenga basca, o dialecto soletán chunto con o dialecto vizcaín son os que presentan diferencias mes grans con respecto a lo basco cheneral y a l'actual euskara batua (que actualment representa o basco cheneral porque se basa en una parla central equidistant de totas a la que s'anyaden os neolochismos y formas consideratas correctas). As diferencias entre o soletán y o basco batua'' consisten en a pronunciacion (accento marcato, la ü vueita y as sibilants sonoras), o vocabulario y morfolochia. Entre totz os euskalkis, ye o que ye més a man con o dialecto roncalés actualment desapareixito, dica o punto que Louis Lucien Bonaparte los clasifico como un solo dialecto d'o idioma basco.